Joriy yilning 1 aprelidan Ostona-Samarqand xalqaro poyezd qatnovlari yo‘lga qo‘yildi. O‘zbekiston Respublikasi Turizmni rivojlantirish davlat qo‘mitasi vakillari KUN.UZ’ga shu haqida xabar berishdi. Poyezd har seshanba kunlari 17:10 da yo‘lga chiqadi. Ostonadan Samarqandga qatnovchi poyezd 37 soatda o‘z manziliga yetib boradi. Ikki shahar o‘rtasidagi masofa 2034 kilometrni tashkil qiladi. Tabiat, tog‘lar, daryolar va me’morchilik obidalaridan zavq olishni xush ko‘ruvchilar va samolyotda parvoz qilishni yoqtirmaydiganlar uchun poyezdda sayohat qilish ayni muddaodir. Zero bu eng qiziq harakatlanish vositalaridan biri hisoblanadi.